ΓΡΑΠΤΗ ΕΡΩΤΗΣΗ E-1928/01

υποβολή: Mihail Papayannakis (GUE/NGL) προς την Επιτροπή

(29 Ιουνίου 2001)

Θέμα: Ατμοσφαιρική ρύπανση στην Αττική

Σύμφωνα με πρόσφατη ανακοίνωση (13.06.2001) του Γραφείου Greenpeace Ελλάδος, στην Αθήνα παρατηρείται μεγάληπέρβαση των τιμών του όζοντος, ενώψηλές παραμένουν οι συγκεντρώσεις καρκινογόνων ρύπων όπως τα μικροσωματίδια πετρελαΙκής προέλευσης και το βενζόλιο, πράγμα που άλλωστε είχε δηλώσει η Επίτροπος Περιβάλλοντος απαντώντας σε παλαιότερη ερώτησή μου (Η-0787/00)(1).

Στην ίδια απάντηση, η Επίτροπος ανέφερε ότι μπορεί να επέλθει βελτίωση όσον αφορά την κατάσταση της ποιότητας του αέρα στην Αθήνα χάρις στην εφαρμογή της κοινοτικής νομοθεσίας και κυρίως δε στον τομέα των μεταφορών.

Σε ποιες συγκεκριμένες δράσεις και προγράμματα έχουν προβεί οι αρμόδιες ελληνικές αρχές περιβάλλοντος και μεταφορών ώστε να συμβάλλουν στη βελτίωση της ποιότητας του αέρα στην Αττική και ποια ήταν τα αποτελέσματά τους· Θα μπορούσε επίσης η Επιτροπή να με πληροφορήσει για το εάν η Ελλάδα έχει συμμορφωθεί με την Οδηγία 96/61/ΕΚ(2), μετά την προειδοποιητική επιστολή που της εστάλη και εάν έχει μεταφέρει στην εθνική της έννομη τάξη την Οδηγία 1999/30/ΕΚ(3)·

(1) Απάντηση της 15.11.2000.

(2) ΕΕ L 257 της 10.10.1996, σελ. 26.

(3) ΕΕ L 163 της 29.6.1999, σελ. 41.

Απάντηση της κας Wallstrm εξ ονόματος της Επιτροπής

(3 Σεπτεμβρίου 2001)

Η οδηγία 1999/30/ΕΚ του Συμβουλίου της 22ας Απριλίου 1999 σχετικά με τις οριακές τιμές διοξειδίου του θείου, διοξειδίου του αζώτου και οξειδίου του αζώτου, σωματιδίων και μολύβδου, στον αέρα του περιβάλλοντος, πρέπει να έχει μεταφερθεί στην εθνική νομοθεσία μέχρι τις 19 Ιουλίου 2001. Οι ελληνικές αρχές δεν έχουν ακόμη κοινοποιήσει στην Επιτροπή τη μεταφορά αυτής της οδηγίας στην ελληνική νομοθεσία.

Στην οδηγία ορίζονται οριακές τιμές για το διοξείδιο του θείου και τα σωματίδια που πρέπει να πληρούνται μέχρι το 2005 και οριακές τιμές για το διοξείδιο του αζώτου και το βενζόλιο που πρέπει να πληρούνται μέχρι το 2010. Τα κράτη μέλη πρέπει να διενεργούν μετρήσεις αυτών των ρύπων από το τρέχον έτος και, εφόσον σημειώνονταιπερβάσεις των τιμών που καθορίζονται στην εν λόγω οδηγία, πρέπει να εκπονήσουν σχέδια δράσης, τα οποία να θέσουν στη διάθεση του κοινού και να τα διαβιβάσουν στην Επιτροπή μέχρι το τέλος του 2003.

Η συναφής οδηγία 2000/69/ΕΚ του Ευρωπαϊκού Κοινοβουλίου και του Συμβουλίου, της 16ης Νοεμβρίου 2000, σχετικά με τις οριακές τιμές βενζολίου και μονοξειδίου του άνθρακα στον αέρα του περιβάλλοντος(1) πρέπει να μεταφερθεί στην εθνική νομοθεσία μέχρι τις 13 Δεκεμβρίου 2002.

Τα μέτρα της Κοινότητας σχετικά με τις εκπομπές από τα μηχανοκίνητα οχήματα και την ποιότητα των καυσίμων έχουν καταρτιστεί με σκοπό να βοηθήσουν στην τήρηση αυτών των οριακών τιμών. Η Επιτροπή επισημαίνει επίσης ότι οι ελληνικές αρχές έχουν ανακοινώσει σχέδια για την απαγόρευση της κυκλοφορίας οχημάτων στο ιστορικό κέντρο της Αθήνας.

Η πρόταση για οδηγία σχετικά με το όζον στον ατμοσφαιρικό αέρα αναμένεται να εγκριθεί επιτέλους το τρέχον έτος. Έχει καταρτισθεί συναφής πρόταση οδηγίας σχετικά με εθνικά ανώτατα όρια εκπομπών για ορισμένους ατμοσφαιρικούς ρύπους, ώστε να βοηθήσει στην επίτευξη των προδιαγραφών που καθορίζονται στην πρόταση οδηγίας σχετικά με το όζον(2).

Εκκρεμεί ενώπιον του Δικαστηρίου των Ευρωπαϊκών Κοινοτήτων ηπόθεση της μεταφοράς στην εθνική νομοθεσία από τις ελληνικές αρχές της οδηγίας 1996/61/ΕΚ του Συμβουλίου, της 24ης Σεπτεμβρίου 1996, σχετικά με την ολοκληρωμένη πρόληψη και έλεγχο της ρύπανσης.

(1) ΕΕ L 313 της 13.12.2000.

(2) ΕΕ C 56 E της 29.2.2000.